Diari Oficial de la Generalitat Valenciana


Sumari del DOGV 4027, del 22-06-2001 (2001/6102)

Informació pública de la modificació puntual número 18 del Pla General d'Ordenació Urbana d'Aldaia per a l'autorització de l'ús comercial de venda al detall i d'espectacles, establiments públics i activitats recreatives en determinades zones industrials.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4027

Data del DOGV
:   22-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6102


Organisme emissor
:   Ajuntament d'Aldaia

Tipus de document
:   Anunci

Informació pública de la modificació puntual número 18 del Pla General d'Ordenació Urbana d'Aldaia per a l'autorització de l'ús comercial de venda al detall i d'espectacles, establiments públics i activitats recreatives en determinades zones industrials. [2001/A6102]
  
El Ple de l'Ajuntament d'Aldaia de data 29 de maig de 2001 ha acordat:
  
«Primer
  
De conformitat amb l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 158.1 i 3 del vigent Reglament de Planejament de la Comunitat Valenciana, sotmetre a informació pública durant el termini d'un mes el projecte de modificació puntual número 18 del Pla General d'Ordenació Urbana, que té per objecte admetre per a certes zones industrials, com a usos permesos, l'ús comercial de venda al detall i el d'espectacles, establiments públics i activitats recreatives.
  
Segon
  
Que aquesta informació pública s'anuncie en el Diari Oficial de la Generalitat Valenciana, en un diari no oficial d'àmplia difusió a la localitat i al tauler d'anuncis d'aquest Ajuntament, i quedarà exposat el projecte, junt amb l'expedient que s'instrueix, en aquestes dependències municipals (Àrea d'Urbanisme, 4a planta), durant l'esmentat termini i en hores d'oficina.
  
Tercer
  
Trametre als municipis que hi confronten un certificat d'aquest acord, i a les conselleries d'Educació i Ciència i Sanitat, a més del certificat de l'acord, un exemplar del projecte degudament diligenciat.
  
Quart
  
Facultar l'Alcaldia perquè s'efectuen totes les diligències que calguen per a l'execució d'aquest acord.»
  
El present acte posa fi a al via administrativa i contra ell es podrà interposar un recurs de reposició davant del mateix òrgan que el va adoptar, en el termini d'un mes comptador des de l'endemà de la seua publicació. També es pot impugnar directament davant de la corresponent sala contenciosa administrativa del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptadors des de l'endemà de la publicació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE de 14 de juliol de 1998), sense perjudici que vosté puga exercir qualsevol altra acció que estime oportuna.